На Основу члана 10, став 1, тачка 1, члана 12 и 13 Закона о штрајку („Сл. Лист ЦГ“ бр. 11/2015), Скупштина Синдикалне организације ЈУНБ „ Стеван Самарџић“ Пљевља, је на ванредној сједници одржаној дана 15.4.2024. донијела:

**Одлуку**

**о ступању у штрајк упозорења**

Због:

* неопходности уклањања бројних незаконитости у раду Библиотеке у последњих девет мјесеци;
* мобинга и бројних, често неумјесних радних налога упућених од стране Бојане Ђачић запосленима у Библиотеци;
* лажног представљања и располагања ресурсима Библиотеке на незаконит начин, јер в.д. мандат Бојани Ђачић 3.1.2024. године није продужен у складу са Законом, што је утврдила Инспекција рада.

Из горе наведених разлога постављамо штрајкачке захтјеве који гласе:

1. Хитна смјена чланова Савјета Милутина Петровића, Милице Брашанац и Алдина Кордића због ћутања упркос обавијештености о незаконитом чину потписивања Анекса II између Немање Станимировића (који је у међувремену поднио оставку) и Бојане Ђачић, иако је на тај начин настављен континуитет безакоња над овом установом, као и због онемогућавања члану Савјета из реда запослених да обавља своју функцију.
2. Због горе наведеног апелујемо на одборнике и одборничке клубове да не усвоје 14. тачку Дневног реда 15. сједнице Скупштине општине Пљевља.

 **I**

Штрајк упозорења се организује након исцрпљених могућности и наших апела због бројних незаконитих радњи у Библиотеци упућених оснивачу - Општини Пљевља, надзорном Секретаријату, Одбору за избор и именовања Општине Пљевља, Савјету ЈУ Народна библиотека ,,Стеван Самарџић“, који су јасно истакнути кроз нашу директну комуникацију остварену на више састанака са предсједником Општине Пљевља, али и Отвореним писмом упућеним јавности Црне Горе, као и многим другим обраћањима која су документована, заведена и, углавном, игнорисана од оних којима су насловљена.

Послије свих предузетих иницијатива, састанака и разговора, али и након обављеног инспекцијског надзора у Бибилиотеци, јасног резултата од стране Инспекције рада и изрицања новчане казне правном и одговорном лицу у правном лицу због увођења прековременог рада супротно одредбама чл. 64 Закона о раду, али и констатовање инспекције рада да Анекс II уговора о раду заведен под бројем 2 од 03.01.2024. године, а тиче се ,,тајног“ и незаконитог продужења мандата, не производи правно дејство, нити се може сматрати легитимним, с обзиром на чињеницу да је закључен супротно одредбама чл. 23 став 2 Статута и чл. 47 Закона о раду, и чл. 48 истог Закона, иако закључивању анекса није претходила понуда измјене уговора о раду, нисмо добили никакве гаранције да ће се наши оправдани захтјеви и иницијативе уважити, већ напротив свједочимо да се ради све супротно од наших захтјева.

**II**

Штрајк упозорења реализоваће се код Послодавца мирним окупљањем испред зграде Општине ради истицања и испуњења горе наведених штрајкачких захтјева дана 16.04.2024. године са почетком у 10:30 часова и трајаће 1 (један) сат сходно члану 10 став 1 тачка 1 Закона о штрајку Црне Горе.

**III**

Штрајкачки одбор чине запослени који руководе, организују, спроводе и одговарају за законитост штрајка сходно члану 11 Закона о штрајку Црне Горе, а то су:

* Данко Радовановић, предсједник;
* Софија Јеловац, члан;
* Ивана Цвијетић, члан;
* Љиљана Вранеш, члан;
* Марија Кнежевић, члан;
* Милија Кнежевић, члан;

**IV**

Штрајкачки одбор ће Послодавцу и Оснивачу најавити штрајк упозорења из ове Одлуке најмање 24 часа прије почетка штрајка упозорења.

Штрајкачки одбор и запослени који учествују у штрајку упозорења не смију спречавати или ометати запослене који не учествују у штрајку да раде.

Штрајкачки одбор и запослени који учествују у штрајку упозорења не смију спречавати или ометати Послодавца да користи постојећа средства и располаже средствима којима обавља дјелатност.

**V**

Послодавац и Оснивач не смију спречавати запослене да се организују и учествују у штрајку упозорења нити да употребљавају пријетње и мјере принуде ради окончања штрајка упозорења.

**VI**

Уколико штрајк упозорења из ове Одлуке не постигне своју сврху и не дође до испуњења штрајкачких захтјева, запослени ће ступити у штрајк који ће трајати до испуњења штрајкачких захтјева, односно до закључивања споразума.

**VII**

Списак запослених који учествују у штрајку упозорења чини саставни дио ове Одлуке.

Достављено:
1 x Послодавцу
1 x Предсједнику Општине Пљевља
1 x СО Пљевља – свим одборничким клубовима
1 x Секретаријату за културу, социјална и друга питања општине Пљевља
1 x Министарству културе и медија Црне Горе
1 x Министарству јавне управе Црне Горе
1 x Савезу Синдиката Црне Горе
1 x Синдикату културе Црне Горе
1 x Синдикату ЈУНБ ,,Стеван Самарџић“
1 x Средствима јавног информисања

Предсједник штрајкачког одбора
Данко Радовановић
с.р.\_\_\_\_\_\_\_\_\_\_\_\_\_\_\_\_

Списак запослених који учествују у штрајку упозорења:

* Марија Кнежевић, виши библиотекар;
* Софија Јеловац, виши библиотекар;
* Ивана Цвијетић, библиотекар;
* Љиљана Вранеш, књижничар;
* Данко Радовановић, књижничар;
* Милија Кнежевић, књижничар;